भाटी आक्खदे न जे उंदे जीवन दा सब्भनें शा सुखद पल ओह् हा जिसलै ओह् तत्कालीन प्रधानमंत्रीर पी.वी. नरसिंहराव ने लगातार त्रै बारी नेश्नल चैंपियन दा खिताब हासल करने उप्पर उनेंगी इक शानदार घोड़ा भेंट कीता हा। राव गी कजाकिस्तान दी यात्रा दरान ओह् घोड़ा उत्थूं दी सरकार ने भेंट कीता हा। राव इस घोड़े गी नेह् आदमी गी देना चांह्‌दे हे जेह्‌ड़ा ओह्‌दी बेह्तर दिक्ख-रिक्ख करे। देश इच नेह् आदमी दी तपाश दरान भाटी दा नांऽ सामने औंदे गै प्रधानमंत्री ने उनेंगी एह् घोड़ा भेंट करी दित्ता।